
PATVIRTINTA

A. Baranausko ir A. Vienuolio-Žukausko

memorialinio muziejaus direktoriaus

2013 m. gruodžio 18 d. įsakymu Nr. 84.
LAIŠKO RAŠYMO KONKURSO

,,IŠ KNYGOS MALDĄ SKAITYSI“ (A. Baranauskas)“
NUOSTATAI

I. BENDROSIOS NUOSTATOS

1. Laiško rašymo konkursas „Iš knygos maldą skaitysi“ (A. Baranauskas)“ (toliau – Konkursas) yra A. Baranausko ir A. Vienuolio-Žukausko memorialinio muziejaus vykdomo projekto „Imant knygą, pamesk niekus“ (A. Baranauskas)“ dalis.
2. Nuostatai reglamentuoja konkurso tikslus, objektą, dalyvius, organizavimą, darbų pateikimo tvarką ir vertinimą.

II. KONKURSO TIKSLAI

3.  Ugdyti mokinių gebėjimą vertinti skaitymą kaip asmeniškai svarbią veiklą, teikiančią galimybių pažinti save kaip skaitytoją ir pasaulį.

4. Skatinti mokinius vertinti skaitomų tekstų turinį, argumentuoti pasirinktus vertinimus.
5. Skatinti mokinius suprasti, jog skaityti ir kalbėtis apie tekstus gali būti įdomu ir prasminga.
6. Ugdyti mokinių gebėjimą rašyti atsižvelgiant į tikslą, situaciją, adresatą, pasirinkti komunikavimo situaciją ir adresatą atitinkančią kalbinę raišką.

III. KONKURSO SĄLYGOS
7. Konkurse gali dalyvauti 8–12 klasių bendrojo lavinimo mokyklų mokiniai.
8. Konkursui teikiamas individualus autorinis darbas – laiško forma parengtas rašinys, atspindintis asmeninį autoriaus santykį su knyga ar skaitymo praktika. Kolektyviniai kūriniai nepriimami ir nevertinami.
9. Vienos mokyklos mokinių, dalyvaujančių konkurse, skaičius nėra ribojamas. Vienas registruotas konkurso dalyvis gali pateikti vieną darbą.
10. Konkurso dalyvis kartu su darbu privalo pateikti ir dalyvio anketą su registraciją patvirtinančiais duomenimis. Neregistruotų dalyvių darbai nebus vertinami. 

11. Rašytinio teksto apimtis – ne mažiau 350 žodžių 8–10 klasių mokiniams ir ne mažiau 500 žodžių 11–12 klasių mokiniams. 
12. Tekstas turi būti surinktas MS Word ar analogišku teksto redaktoriumi, vartojant Times New Roman 12 šriftą, 1,5 atstumu tarp eilučių, puslapiai A4 formatu, numeruojami.
IV. KONKURSO ORGANIZAVIMAS
13. Konkursą organizuoja A. Baranausko ir A. Vienuolio-Žukausko memorialinis muziejus.
14. Konkursas vyks nuo 2014 m. vasario 1 d. iki 2014 m. kovo 10 d.

15. Konkursui skirti laiškai turi būti išsiųsti registruota pašto siunta iki 2014 m. kovo 10 d. adresu: A. Baranausko ir A. Vienuolio-Žukausko memorialinis muziejus, A. Vienuolio g. 2, LT-29147, Anykščiai (su nuoroda „Laiško rašymo konkursui“).  
V. DARBŲ VERTINIMAS

16. Darbus vertina A. Baranausko ir A. Vienuolio-Žukausko memorialinio muziejaus direktoriaus įsakymu sudaryta vertinimo komisija. 
17. Konkursiniai darbai vertinami taškais. Maksimalus taškų skaičius – 34 (darbai vertinami laikantis PUPP rašto darbų vertinimo instrukcijos reikalavimų).
18. Darbų vertinimo kriterijai:
· laiško turinys (rašymo tikslas, pagrindinė mintis, rėmimasis skaityta literatūra);
· teksto struktūra ir kalbinė raiška;

· kūrybiškumas;

· kalbos normų laikymasis.

19. Apie pirmojo turo rezultatus dalyviai bus informuoti asmeniškai.

VI. BAIGIAMOSIOS NUOSTATOS

20. Konkurso organizatoriai pasilieka teisę panaudoti atsiųstus tekstus pristatant įgyvendintą projektą ,,Imant knygą, pamesk niekus“ (A. Baranauskas)“ ir populiarinant skaitymo skatinimo idėją.

21. Autorių sutikimu su konkurso sąlygomis ir šiais nuostatais laikomas darbų pateikimas šiam konkursui.
Papildoma informacija teikiama tel. 8 612 81067 (Antanas Verbickas) ir el. paštu a.vienuolis@gmail.com

DALYVIO ANKETA
	Registracijos kodas


	

	Vardas, pavardė


	

	Trumpas dalyvavimo konkurse motyvavimas (iki 50 žodžių)


	

	Konkursui teikiamo darbo pavadinimas


	

	Konkursui teikiamo darbo apimtis (žodžių skaičius)


	

	Konsultavusio mokytojo (jei toks yra) vardas, pavardė, tel. Nr.

	


